CELEX: 62019CA0363
Language: et
Date: 2020-09-10 00:00:00
Title: Kohtuasi C-363/19: Euroopa Kohtu (kümnes koda) 10. septembri 2020. aasta otsus (Patent- och marknadsdomstolen vid Stockholms tingsrätti eelotsusetaotlus – Rootsi) – Konsumentombudsmannen versus Mezina AB (Eelotsusetaotlus – Toiduohutus – Toidu kohta esitatavad toitumis- ja tervisealased väited – Määrus (EÜ) nr 1924/2006 – Artiklid 5 ja 6 – Väidete teaduslik põhjendatus – Üldtunnustatud teaduslikud tõendid – Artikli 10 lõige 1 – Artikli 28 lõige 5 – Üleminekukord – Ettevõtja ja tarbija vaheliste tehingutega seotud ebaausad kaubandustavad siseturul – Direktiiv 2005/29/EÜ – Artikli 3 lõige 4 – Direktiivi 2005/29 sätete ja ebaausate kaubandustavade konkreetseid aspekte reguleerivate muude liidu eeskirjade vaheline seos)

16.11.2020   
            
            
               ET
            
            
               Euroopa Liidu Teataja
            
            
               C 390/10
            
         
      Euroopa Kohtu (kümnes koda) 10. septembri 2020. aasta otsus (Patent- och marknadsdomstolen vid Stockholms tingsrätti eelotsusetaotlus – Rootsi) – Konsumentombudsmannen versus Mezina AB
      (Kohtuasi C-363/19) (1)
      
      (Eelotsusetaotlus - Toiduohutus - Toidu kohta esitatavad toitumis- ja tervisealased väited - Määrus (EÜ) nr 1924/2006 - Artiklid 5 ja 6 - Väidete teaduslik põhjendatus - Üldtunnustatud teaduslikud tõendid - Artikli 10 lõige 1 - Artikli 28 lõige 5 - Üleminekukord - Ettevõtja ja tarbija vaheliste tehingutega seotud ebaausad kaubandustavad siseturul - Direktiiv 2005/29/EÜ - Artikli 3 lõige 4 - Direktiivi 2005/29 sätete ja ebaausate kaubandustavade konkreetseid aspekte reguleerivate muude liidu eeskirjade vaheline seos)
      (2020/C 390/13)
      Kohtumenetluse keel: rootsi
      
         Eelotsusetaotluse esitanud kohus
      
      Patent- och marknadsdomstolen vid Stockholms tingsrätt
      
         Põhikohtuasja pooled
      
      
         Hageja: Konsumentombudsmannen
      
         Kostja: Mezina AB
      
         Resolutsioon
      
      
                  1.
               
               
                  Euroopa Parlamendi ja nõukogu 20. detsembri 2006. aasta määruse (EÜ) nr 1924/2006 toidu kohta esitatavate toitumis- ja tervisealaste väidete kohta (muudetud Euroopa Parlamendi ja nõukogu 15. jaanuari 2008. aasta määrusega (EÜ) nr 107/2008) artikli 5 lõiget 1, artikli 6 lõikeid 1 ja 2, artikli 10 lõiget 1 ning artikli 28 lõiget 5 tuleb tõlgendada nii, et viimati nimetatud sättes ette nähtud üleminekukorra raames reguleerib selle määruse artikli 13 lõike 1 punktis a osutatud tervisealaste väidete puhul tõendamiskoormist ja nõutavat tõendatuse taset kõnealune määrus, mille kohaselt peab asjaomane toidukäitleja suutma põhjendada kasutatavaid väiteid üldtunnustatud teaduslike tõenditega. Need väited peavad tuginema objektiivsetele asjaoludele, millel on piisav teaduslik alus.
               
            
                  2.
               
               
                  Määruse nr 1924/2006 (muudetud määrusega (EÜ) nr 107/2008) ning Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 („ebaausate kaubandustavade direktiiv“) sätete vastuolu korral on selle määruse sätted ülimuslikud ja neid kohaldatakse tervisealaste väidetega seotud ebaausatele kaubandustavadele nimetatud määruse tähenduses.
               
            
         (1)  ELT C 246, 22.7.2019.